Cтелс-омикрон: Карантин жариялана ма?
"Cтелс-омикрон: Карантин жариялана ма?" | "https://abai.kz/post/152000"
TITLE: Cтелс-омикрон: Карантин жариялана ма?
URL: https://abai.kz/post/152000
META: "Cтелс-омикрон: Карантин жариялана ма?" | "https://abai.kz/post/152000"
DATE: 18.05.2022
AUTHOR(s): Abai.kz
TOTAL WORDS: 122
TEXT: Денсаулық сақтау министрі Ажар Гиният "Коронавирустың жаңа "стелс-омикрон" штамына байланысты Қазақстанда карантин жариялана ма" деген сұраққа жауап берді. Бұл туралы Tengrinews.kz-ке сілтеме жасап, Abai.kz хабарлайды. Денсаулық сақтау министрлігінің басшысы 12 аймақта коронавирустың "омикрон-штамының" бір түрі табылғанын еске салды. "Бұл - "стелс-омикрон". Коронавирус инфекциясының бұл түрі "дельтаға" қарағанда жеңілірек өтеді. Бірақ оның қаупі - тез таралады, қайта ауруға әкеледі. Сондықтан бүгін біз штамм бүкіл ел бойынша тарап жатқанын көріп отырмыз", - деді министр ОКҚ брифингінде. Министр ауруға мониторинг күн сайын жүргізілетінін айтты. "Симптомдармен келген барлық науқас толық көлемде ем алып жатыр. Аурудың мұндай ағымында қандай да бір карантин шаралары болады деп күтпейміз. Барлық карантин шаралары алып тасталғанын көріп отырғаныңыздай. Қазір негізінен, халық арасында алдын алу жұмыстары жүріп жатыр", - деп қорытындылады Ғиният. Abai.kz
